dh-unibe/image-text_koenigsfelden-charters-post-1500 huggingface dataset:
Unnser früntlich, willig dienst ✳ sampt was wir eren liebs und guͦtts vermogē
zuͦvor, ✳ fromen̄, fürsichtigen und wysen, ✳ insonders guͦtt fründ und getrüwen̄, lieben
eydtgnōn. ✳ wir haben verstanden und sind bericht worden ✳ von unserm̄ lieben und
getrüwen̄ mittratt Wendell Sonēnberg, ✳ uwer anttwuͦrtt ✳ antreffend und von waͤgen
uwers gottshuͦsz Küngsfellden ✳ eins theylls, ✳ und der camery unser gestifft ✳ Sanct Leodegary ✳
im̄ Hoff ✳ anders. ✳ und die wyl doch wir under anderm̄ ✳ verstanden ✳ und ir vermeinen, ✳
das soͤllicher zins ✳ lange zytt von dem gottshùs ✳ noch desselben schaffnern̄ ✳ zuͦ Küngsvellden nie geben worden sye, ✳ ist war, ✳ aber dieselben dùrch ettlich cam̄erer wol erfordertt
und gehoͤuschen ✳ sind. ✳ aber wie dem allem, ✳ so thuͦnd wir üch ✳ uff uwer beger und
antwuͦrtt gantz früntlicher wysz zuͦvernaͤmen̄, ✳ das wir soͤlliche ablosùng, ✳ so ir deszhalb
zwyfach erbotten abzuͦloͤsen ✳ ( doch mitt sampt den alltten vervallnen ✳ uszstenden zinsen ✳ )
✳ namlich in 25 jarē
vervallen,
guͤttigklichen ✳ und frünntlichen ✳ vergùnnen ✳ und bewillgen wöllen, ✳ dan̄ üch in dem und
anderm̄ lieb und dienst zuͦ bewysen ✳ sind wir geneigt. ✳ dat₎ donstag nach Marttini, ✳
anno ꝫcꝭ ✳ xlv ✳ t₎.
statthalltter und ratt ✳
der statt Lùcern̄ ✳
Konigsf. 952
den fromēn, fürsichtigen ✳ und wysen ✳ schùlt̄s
und ratt der statt Bern̄, ✳ unsern̄ insonders
guͦtten fründen und getrüwēn, lieben eydtgnōn ✳
Küngszveld₎ ✳
Donst: nach Martini
1545 .
der abglost
zins vōn
Lùzern̄
Staatsarchiv
AARGAU
1545
T ✳ 43 ✳